Art Ramasasa

Hi Arturo Pajarilla Ramasasa, nga kilalado ha ngaran nga Art Ramasasa usa nga Waraynon nga musikero ngan kompositor. Hiya an sinisiring nga Blind Master of Waray Song (ha Winaray: Buta nga Maestro han Awit Waraynon) tungod han iya pagkabuta ngan han iya abilidad ha musika komo magkaranta, kompositor, pagsista, pagtokar hin organ ngan pag-areglo hin musika.  Nagtikang hiya pagin kompositor-nga-magkaranta ha edad nga 18.  Nagrekord hiya para han kompanyiya nga Aquarius Records.  Sugad kan Joseph Uy nagrekord gihapon hiya hin mga kuratsa, jota, aminudo, ngan iba pa nga mga musika hin sayaw ha Sinirangan nga Kabisay-an.  An istilo han musika ni Art Ramasasa naiba han kan Joseph Uy tungod kay hi Joseph Uy, serioso an istilo samtang an istilo ni Art Ramasasa nagamit hin pagpatawa.

Diskograpiya

Mga Kanta

An Giporlosanon
Ikaw la an higugma-on ko
Man Tomas
Never Been Touched, Never Been Kissed (Mahamis an Iya Kutis)
Lajuta Segunda
Hi Ana (nagamit han tunog han Oh Carol ni Neil Sedaka)
Mano Joe ug Iday Leleng
Kuratsa Mayor
Ismayling

Mga kasarigan
Catbalogan: Cradle of Recording Artists ni Doms Pagliawan
Leyte-Samar Daily Express nga barasahon nga naghahatag hin gamay nga impormasyon mahitungod kan Art Ramasasa

Ramasasa, Art
Ramasasa, Art
Ramasasa, Art
Ramasasa, Art